കപ്പേള തെലുങ്ക് റീമേക്കില് നായികയായി അനിഖ സുരേന്ദ്രന് അന്നാ ബെന്നിനേയും റോഷന് മാത്യുവിനേയും കേന്ദ്രകഥാപാത്രങ്ങളാക്കി നടന് മുഹമ്മദ് മുസ്തഫ ആദ്യമായി സംവിധാനം ചെയ്ത ചിത്രമായിരുന്നു കപ്പേള. ഏറെ പ്രേക്ഷക സ്വീകര്യത നേടിയ ചിത്രം തെലുങ്ക് റീമേക്കിനൊരുങ്ങുകയാണെന്ന വാര്ത്ത നേരത്തെ പുറത്തുവന്നിരുന്നു. ഇപ്പോഴിതാ ചിത്രത്തില് നായികയായി അനിഖ സുരേന്ദ്രന് എത്തുന്നുവെന്ന വാര്ത്തയാണ് പുറത്തുവരുന്നത്. കഥ തുടരുന്നു എന്ന ചിത്രത്തിലൂടെ ബാലതാരമായി അനിഖയുടെ ആദ്യ നായിക വേഷമാണ് ഇത്. നവാഗതനായ ശൗരി ചന്ദ്രശേഖര് ടി രമേഷാണ് കപ്പേളയുടെ തെലുങ്ക് റീമേക്ക് ഒരുക്കുന്നത്. സിത്താര എന്റര്ടൈന്മെന്റ്സിന്റെ ബാനറില് എസ്.നാഗവംശിയാണ് ചിത്രം നിര്മ്മിക്കുന്നത്. വിജയ് നായകനായി എത്തിയ മാസ്റ്റര് എന്ന തമിഴ് ചിത്രത്തിലൂടെ ശ്രദ്ധേയനായ അര്ജുന് ദാസാണ് ചിത്രത്തില് കേന്ദ്രകഥാപാത്രത്തെ അവതരിപ്പിക്കുന്നത്.